
Premis 


El llibre RESET: Reflexiones antropológicas 
sobre la pandemia de COVID-19 rep un dels 
XXIV Premis Nacionals d'Edició Universitària 


La Unió d'Editorials Universitàries Espanyoles va lliurar els XXIV 
Premis Nacionals d'Edició Universitària el 18 de novembre a la 
Universitat de València coincidint amb l'assemblea general de 
l'organisme, del qual forma part Publicacions URV. Entre els lli- 
bres premiats, hi figura RESET: Reflexiones antropológicas sobre 
la pandemia de COVID-19, a cura del professor del Departament 
d'Antropologia, Filosofia i Treball Social, Angel Martínez-Hernàez, 
i Stella Evangelidou. Ha estat reconegut com a millor monografia 
en ciències de la salut publicada per les universitats i centres d'in- 
vestigació espanyols durant l'any 2020. 


El jurat del premi ha considerat que RESET reflecteix la implicació 
de la universitat en la lluita contra la pandèmia, no només en la 
seva dimensió científica sinó també en la seva vessant huma- 
nitària. El llibre és una obra coral amb 48 aportacions que po- 
sen de manifest la incertesa, l'esperança i les precaucions que 
comporten els canvis, com els que la pandèmia de covid-19 han 
suposat per al món, tant a nivell individual com social. El volum 
es pot descarregar en versió digital de forma gratuita al catàleg 
de Publicacions URV. 


Publicacions URV guanya el Premi Joan 
Lluís Vives a la Millor coedició interxarxa 


Els Premis Joan Lluís Vives a l'edició universitària en català tenen com a objectiu 


posar en relleu el paper de l'edició universitària en la transferència del coneixement SANT CLIMENT DE TAÚLL 
en català així com el valor i la qualitat de la tasca que desenvolupen les editorials I LA VALL DE BOI 
universitàries. D'aquesta manera, la Xarxa Vives pretén fomentar la normalització Milagros Guarilia 


Immaculada Lorés 


del català com a llengua d'ús en la difusió del coneixement i promoure'n el prestigi 
en l'àmbit universitari. 


Publicacions URV ha guanyat el Premi Joan Lluís Vives a la Millor coedició inter 
xarxa pel volum Sant Climent de Taúll i La Vall de Boí, de Milagros Guardia Pons 
i Immaculada Lorés i Otzet. L'obra, que esdevé la primera monografia publicada 
sobre l'església de Sant Climent de Taúll i les seves pintures, parteix del context 
geogràfic i historicoartístic original i segueix fins a l'estat actual. Així, s'hi aporta 
també una mirada renovada de l'església i l'art que aquesta conté com a resultat 
de les transformacions que han sofert la vila i la regió, així com dels canvis polítics 
i litúrgics que han tingut lloc al llarg del temps. La publicació ha estat coeditada per 
Edicions i Publicacions de la Universitat de Lleida, pel Servei de Publicacions de la 
Universitat Autònoma de Barcelona, per Edicions de la Universitat de Barcelona, pel 
Servei de Publicacions de la Universitat de Girona, per Iniciativa Digital Politècnica 


de la Universitat Politècnica de Catalunya, per Publicacions de la Universitat Rovira i Milagros Guardia, Immaculada Lorés 
Virgili, pel Museu Nacional d'Art de Catalunya i pel Museu del Disseny de Barcelona. ISBN 978-84-8424-867-5 
404 pàg. - 42 € 


l Estudis de Literatura Oral Popular 


La revista Estudis de Literatura Oral Popular 
S'Incorpora a Scopus 


La publicació acull des del 2012 treballs acadèmics de 
literatura popular entesa com a comunicació artística 
interactiva 


La revista Estudis de Literatura Oral Popular / Studies in Oral Fol Literature, editada per Publicacions URV i impulsada des de l'Arxiu de 
Folhlore del Departament de Filologia Catalana de la URV, ha estat acceptada per ser inclosa a la base de dades bibliogràfica SCOPUS. 
El Content Selection 8: Advisory Board (CSAB) d'SCOPUS ha avaluat la revista i ha decidit la seva inclusió en aquesta reconeguda base 
de dades de cites i resums de bibliografia d'Elsevier. 


Els revisors han destacat, sobretot, l'organització, la política editorial i el gran potencial de la revista. També han fet esment dels articles 
científicament sòlids i rellevants per a un públic acadèmic o professional i internacional en el camp de la literatura oral popular. En els 
propers mesos, des de Scopus i Publicacions URV es duran a terme els processos pertinents per formalitzar la inclusió de la revista en 
aquesta base de dades, moment en el qual ja hi apareixerà. 


Entre altres índexs i bases de dades de revistes científiques, la revista ja estava inclosa a CARHUS--2018 ERIH PLUS (European Re- 
ference Index for the Humanities and Social Sciences): Directory of Open Access Journal-DOAJ, Latindex-Catàlogo, ISOC — Ciencias 
Sociales y Humanidades, REDIB — Red Iberoamericana de Innovación y Conocimiento Científico, Fuente Académica Plus, MLA-Modern 
Language Association Database, CIRC-Classificació Integrada de Revistes Científiques, i OpenFolhlore. 


Estudis de Literatura Oral Popular / Studies in Oral FolR Literature és una publicació anual editada per Publicacions de la Universitat Rovira 
iVirgili. Dirigida per Carme Oriol, i amb una direcció honorífica de Josep M. Pujol, acull treballs sobre literatura oral popular que segueixen 
els processos d'avaluació i revisió que corresponen a una publicació acadèmica de rigor. El seu Consell de Redacció està integrat per 
Jaume Ayats i Abeyà (Universitat Autònoma de Barcelona), Sandra Boto (Centro de Investigaçào em Artes e Comunicaçào — CIAC, Faro), 
Carlos Gonzàlez Sanz (Archivo Pirenaico de Patrimonio Oral), Emmanouela RatrinaRi (Hellenic Foltlore Society), Emili Samper Prunera i 
Magí Sunyer Molné (Departament de Filologia Catalana de la URV). 


s ehttps://revistes.urv.cat/index.php/elop/indexs 


Entre Asclepi i les Muses. 


Un homenatge a Joana Zaragoza 


El llibre Entre Asclepi i les Muses. Un homenatge a Joana Zaragoza és el reconeixement acadèmic a les seves aportacions durant els 45 
anys que va estar a la Universitat. Un dels objectius del llibre ha estat abraçar totes les vessants a les que s'ha dedicat Joana Zaragoza 
en la seva llarga trajectòria a la Universitat. En aquest sentit, l'obra aplega vint-i-cinc textos de persones expertes en estudis de gènere, 
filologia, història i antropologia i es divideix en cinc parts: "Un llarg camí" amb estudis sobre l'obra de Joana Zaragoza, "Les filles de 
Pandora" que conté estudis de dones i gènere, "Pels camins d'Asclepi, amb aportacions en el camp de la medicina grega: "Vigències de 
la cultura clàssica" amb assajos sobre tradició clàssica i la vigència de l'herència cultural grega i "Mites, memòria, escriptura, que inclou 
estudis de mitologia, cultura i filologia grega. En l'edició de l'obra han col-laborat el Departament de Filologia Catalana i el d'Antropologia, 


Filosofia i Treball Social de la URV. 


Les persones que van participar d'aquest home- 
natge van destacar el compromís de Joana Zara- 
goza i la seva vinculació amb la Universitat des del 
seu inici, quan va arribar a Tarragona procedent de 
la Universitat de Barcelona, per incorporar-se a la 
Facultat de Lletres. Va ser vicedegana del centre 
de 1992 a 1995 primer amb Josep Oliveras i des- 
prés amb Joan Josep Pujadas al capdavant, i va 
assumir la direcció de la facultat de 1997 a 2001. 


De la seva gestió, no només al capdavant de la Fa- 
cultat de Lletres, sinó també com a vicerrectora 
de Comunitat Universitària durant part del primer 
mandat del rector Lluís Arola i tot el segon (2001- 
2006) en queden projectes que ara ja estan ple- 
nament consolidats: les aules culturals (dArt, de 
Cinema, de Música i de Teatre), l'editorial Publica- 
cions URV. la Universitat d'Estiu i el Consell d'Estu- 
diants, entre d'altres. 


Zaragoza també ha destacat en l'àmbit acadèmic: les seves traduccions més reconegudes del grec antic al català són Sobre les 
Verges (Hipòcrates) i les obres de Galè: Exhortació a la medicina, Sobre la millor doctrina i Sobre les escoles: consells als que s'ini- 
cien i, en castellà, Sobre las facultades de los alimentos, Las facultades del alma siguen los temperamentos del cuerpo i Sobre las 


facultades naturales. A més a més, va ser pionera en els estudis de gènere a la URV a través 
del grup de recerca Gènere, Raça, Ètnia i Classe (GREC), junt amb altre professorat de la 


Universitat. 


En l'àmbit docent destaca per la seva interdisciplinarietat, ja que ha estat professora de di- 
verses generacions dels graus d'història, filologia catalana, espanyola i anglesa i del màster 
d'antropologia mèdica. També va ser una de les fundadores de la Societat Catalana de Teatre 
Grecollatí, que promou la cultura clàssica a través de la programació i producció de represen- 


tacions teatrals grecollatines. 


Llibres de Joana Zaragoza: 


GALEÈ 


Tres tractats 


sobre l'art de la medicina 


INCUNABLE(S) 


1971-1991 
Ls 


A cura de Jesús Carruesco, 
Montserrat Duch, Montserrat Palau 
i Joan J. Pujadas 

ISBN 978-84-8424-909-2 

400 pàg. : 30€ 


1 Palmira Jaquetti 


Em lliga la beutat de cada flor, un recull 
de la poesia inèdita de Palmira Jaquetti 


Palmira Jaquetti (Barcelona, 1859 — Els Monjos, 1963) ha passat desapercebuda tot i ser una de les autores més polifacètiques i prolífi- 
ques del segle xx. La seva obra abasta camps tan diversos com la traducció, la divulgació científica, la creació poètica, la composició i el 
foltlore. Aixíi tot, no ha sigut fins ara que s'ha començat a reconèixer la seva obra gràcies la investigadora del Departament de Filologia 
Catalana Carme Oriol, la directora general de Cultura Popular i Associacionisme Cultural, Maria Àngels Blasco, i la catedràtica de la URV 
Montserrat Palau, que han dedicat el seu esforç a reivindicar aquesta figura fins ara oblidada. 


L'acte de presentació del llibre Em lliga la beutat de cada flor forma part d'aquest esforç col-lectiu per donar a conèixer l'obra de Jaquetti 
i s'emmarca dins l'Any Palmira Jaquetti, que commemora el 125è aniversari del seu naixement. Carme Oriol n'és la comissària i és qui 
s'ha encarregat de presentar aquest nou títol de poesia, publicat pel segell editorial de la Universitat, amb la participació de Maria Àngels 
Blasco i Montserrat Palau. 


Carme Oriol explica que la raó per la qual han decidit publicar el 


t , poemari és perquè esdevingui dun punt de partida perquè més per 

Ca me 0 ro l 88 E HS sones es puguin interessar en Jaquetti i se'n facin més estudis i 
fa recerca,. En aquesta línia, Blasco ha destacat que és una autora que 

h em d ç fe Ui CI ta r D er la s'ha de reivindicar com a dona i com a persona extremadament cul- 


ta, i les tres es feliciten per la recuperació d'una autora silenciada. 


recuperació d'una autora l Lu ) 
Les responsables del llibre han reivindicat durant l'acte de presen- 


SI le Nncla d a) tació el valor de Palmira Jaquetti com a poetessa: dIé la marca de 
l'artista. Té aquestes constants de la llum, de les ales.... Afirmen 
que fins que no van posar-se a investigar, no van ser conscients de 
la seva magnitud poètica,. 


MONTARDO 


Muntanya entre muntanyes, sola, muda 
i oberta com les roses. Si mai més 
tornessin els gegants i amb la mà morta 
sorollessin muntanyes i cloquers 

i arrenquessin els pins i l'estelada 
robessin a la fosca i retornés 

tota cosa als seus llims, voldria viure 
plena de tu, muntanya, del teu bres, 
dels teus boscos que canten com un orgue, 
de la neu abraçada als teus costers, 

i enyorarme de tu, de la teva aigua 
filada als dits que ploren els geners 
amb la trena gelada i abundosa 

de cascada i silenci i sol revés. 


Palmira Jaquetti 


Poesia de folidorista i compositora 


La poesia de Jaquetti està profundament marcada pels seus inicis com a folllorista i compositora i sempre va mantenir unes constants 
que es manifesten al llarg de tota la seva creació: el món de la natura, la musicalitat, l'ús de la forma popular de la cançó i la simplicitat 
de la vida quotidiana. Inclús després de sortir de l'hospital amb una malaltia greu i patint problemes de mobilitat, ctota la seva poesia 
és vitalista i optimistar, afirma Montserrat Palau. 


Una de les aportacions més importants de Jaquetti a la cultura catalana és la seva participació a l'Obra del Cançoner Popular de Catalu- 
nya. Gràcies a les seves exploracions a través de la geografia catalana, va aconseguir recollir unes 10.000 cançons. De fet, va ser una de 
les participants més actives i implicades en el projecte, col-laborant en catorze de les 66 missions de recol-lecció i inclús va continuar 
un cop va deixar de rebre subvencions. Les memòries de Jaquetti representen un testimoni directe i d'inestimable valor històric i literari 
per conèixer el context històric de la vida rural dels anys 20 i 30 del segle passat. Així i tot, tal com Montserrat Palau menciona durant la 
presentació del llibre: dno trobes a Jaquetti a les llibreries, només hi pots accedir a través de les biblioteques. 


També resulten destacables les seves facetes com a compositora i traductora. Va traduir a Gérard de Nerval, escriptor francès del 
segle xix. La seva traducció va ser, segons Palau, una de les primeres fetes per una dona de forma professional. 


Va ser durant aquesta època que va deixar d'escriure poesia. Segons diverses fonts que l'han estudiat i també segons la mateixa 
Palmira Jaquetti, una de les causes del seu silenci poètic es devia al seu casament amb Enric d'Aoust, un pintor belga. En paraules 
de l'autora: 4El marit m'arraconava per deixarli pas perquè fos ell qui pintés i escrigués-. Així i tot, va tornar a escriure quan la seva 
salut es va deteriorar, al mateix temps que es trencava el seu matrimoni. 


La filòloga Carme Oriol entrega un ram i un exemplar del poemari de Palmira Jaquetti a 
Guillermina Jeggle, descendent de l'escriptora, durant l'acte de presentació del llibre. 


ela 


Em lliga la beutat PALMIRA 
de cada flor 
JAQUETTI 
de gut es 


Edició a cura de Carme Oriol Carazo Edició a cura de Carme Oriol 
ISBN 978-84-8424-917-7 i Sílvia Veà-Vila 
478 pàg. - 35€ ISBN 978-84-8424-936-8 


130 pàg. : 16€ 


l'Honoris Causa de la URV 


Honoris Causa de la Universitat Rovira 
i Virgili enceta els actes de celebració 
del 30 aniversari 


El desembre de 1991 el Ple del Parlament de Catalunya va aprovar la llei de creació de la Universitat Rovira i Virgili, tot just fa 30 anys. 
Els estudis universitaris a Tarragona, però, daten de molt abans: el curs 1971-72 va posarse en funcionament una Delegació d'Estudis 
Universitaris de les facultats de Filosofia i Lletres i de Ciències de la Universitat de Barcelona. Per commemorar les dues efemèrides la 
Universitat i les facultats de Lletres i de Química ho celebraran al llarg d'aquest curs. 


El tret de sortida dels actes de commemoració va ser la presentació del llibre Honoris Causa de la Universitat Rovira i Virgili: Discursos 
d'investidura. 1991-2021, editat per Publicacions URV amb la col-laboració del Port de Tarragona. El volum recull els discursos d'investi- 
dura de les 46 persones nombrades doctors i doctores honoris causa per la Universitat des que l'any 1994 l'artista i autor del logotip de 
la URV, Antoni Tàpies i Puig, fos el primer en ser reconegut amb aquest títol. 


La presentació, que va tenir lloc divendres 10 de desembre al Museu del Port de Tarragona, va comptar amb l'assistència de pràctica- 
ment tots els rectors que han estat al capdavant de la Universitat des de la seva creació i amb un dels darrers doctors honoris causa, Xa- 
vier Prats, assessor especial de Teach for All / A Global Netvvort,, que va ser alt funcionari de la Comissió Europea. Prats va fer una revisó 
històrica sobre l'origen de la tradició i una reflexió sobre l'oportunitat que suposa per a la Universitat i per als nous doctors honoris causa. 


En aquesta línia, la rectora, María José Figueras, va destacar la rellevància de comptar amb doctor i doctores honoris causa reconeguts 
perquè esdevenen ambaixadors de la URV arreu del món i va apuntar que precisament un tels reptes de la universitat és aprofitar millor 
aquests ambaixadors per continuar creixent en l'àmbit nacional i internacional. Tant Figueras com Prats van coincidir, a més, a destacar 
la vàlua de les dones científiques que històricament no han estat reconegudes. Per això la institució preveu retallar la bretxa de gènere 
existent, amb el nomenament de més dones, després que no fos fins al 2008 quan va rebre el conferiment la primera dona, la periodista 


Rosa Maria Calaf. 


HONORIS CAUSA 
DE LA UNIVERSITAT 
ROVIRA I VIRGILI 


1991-2021 


A 


Xavier Prats va presentar el llibre Honoris Causa de la Universitat Rovira i Virgili: Discursos d'in- 
vestidura. 1991-2021, conjuntament amb la rectora, María José Figueras, i el president del Port, ISBN 978-84-8424-945-0 
Josep Maria Cruset. 490 pàg. . 35€ 


La Suite Rovira i Virgili, que Carlota Baldrís va compondre a petició de l'Aula de Música de la URV per celebrar els seus 30 anys, va 
sonar al Palau de Congressos de Tarragona al desembre del 2021 amb motiu del concert commemoratiu del 30è aniversari de la 
URV i dels 50 anys que es van instaurar els estudis universitaris a Tarragona. Maria Calvet Anglada, besnéta de l'historiador, escriptor 


i polític A 
música a 


ntoni Rovira i Virgili, que dona nom a la Universitat, explica en el proleg del llibre que la compositora de l'obra "ha posat 
les idees, als paisatges, i als pensaments que Rovira i Virgili un dia va expressar en els seus poemes" escrits durant l'exili, 


sabent que no tornaria a trepitjar Catalunya. 


Sota la direcció de Miquel Massana, l'Orquestra i la Coral de la URV van interpretar Suite Rovira i Virgili amb Albert Cid com a solista 
i el professor Pere Navarro que va recitar els poemes que conformen l'obra abans de cada moviment: Matinal, Les músiques profun- 


des, Pen 


agrama burlesc, Cant sense enyorança i Oda a Tarragona. 


L'obra musical de Carlota Baldrís i els poemes que formen part de la suite s'han editat en un volum de Publicacions URV que es troba 
disponible tant a internet com en les llibreries del territori.. 


Carlota Baldrís Rafecas 
ISBN 978-84-8424-955-9 
84 pàg. - 12 € 


La compositora Carlota Baldrís, autora de Suite Rovira i Virgili. 


ll Reconeixement a Antoni Gavaldà 


Reconeixement a la figura i la trajectòria 
d'Antoni Gavaldà 


Didàctica, història, cooperació i justícia social. Aquest és el títol de l'obra publicada en reconeixement a la trajectòria dAntoni Gavaldà, 
que es va presentar públicament en el marc de l'homenatge que se li va fer amb motiu de la seva jubilació. El llibre recull al seu títol els 
conceptes que millor reflecteixen la trajectòria de Gavaldà, en què el compromís per una societat millor va lligat a l'exigència en l'estudi 
històric i en l'àmbit educatiu. En cadascun dels tres apartats de l'obra (Història, Didàctica de les Ciències Socials i Ciutadà Gavaldà) hi ha 
un primer capítol dedicat a presentar una síntesi de les seves aportacions, seguit d'altres textos sobre questions més especifiques que 
a ell li han interessat. Les persones que van participar en l'acte d'homenatge van posar en valor la figura de Gavaldà a través d'anèc- 
dotes i experiències viscudes amb ell. "És com reviure una vida de treball, em recorda la meva trajectòria i la dels meus companys " 
va explicar l'homenatjat durant el seu discurs de cloenda, on també va mostrar la seva voluntat de mantenir la vinculació activa amb 
la Universitat. 


Gavaldà, doctor en Geografia i Història per la Uni- 
versitat de Barcelona, ha estat fins a l'estiu del 
2020 professor titular de Didàctica de les Cièn- 
cies Socials a la URV i ha dedicat la recerca a la 
didàctica de diverses disciplines socials i a la his- 
tòria dels moviments socials i polítics dels segles 
XIX i XX, amb una obra molt extensa. La seva tesi 
doctoral, L'associacionisme agrari a Catalunya. El 
model de la Societat Agrícola de Valls, 1888-1988 
(Valls, 1989), ha estat punt d'arrencada bàsic del 
tema a Catalunya. 


En els darrers anys ha publicat un seguit de mo- 
nografies sobre el sindicalisme franquista i la re- 
pressió. És impulsor d'un grup de recerca sobre 
el tractament de la cooperació a l'escola (Ensenya- 
ment-Aprenentatge des dels Valors Cooperatius) 
i forma part del grup de recerca consolidat de la 
URV "Història, Societat, Política i Cultura des de 
Catalunya al Món" (ISOCAC). És director de la col- 
lecció de llibres "Cooperativistes Catalans 7" editats 
per Cossetània Edicions i la Fundació Roca i Galès 
de Barcelona. 


Llibres d'Antoni Gavaldà: 


EL TREBALL COOPERATIU 


Un etrlèria rer nena 
dra aa Era ae 


DIDÀCTICA, HI 
IJ 


Reconeixement 


A cura de Josep M. Pons-Altés 
ISBN 978-84-8424-947-4 
148 pàg. - 16€ 


t La mar de Tarragona 


El professor Jaume Folch analitza 
les amenaces del litoral tarragoní 
al llibre La mar de larragona 


La biodiversitat del litoral de Tarragona és una de les més desconegudes. Així i tot, com afirma el professor i investigador de la URV, 
Jaume Folch, "el mar Mediterrani representa l'196 de l'oceà, però conté el 1096 de totes les espècies marines del planeta" És aquesta 
desconeixença de la nostra costa la que va portar al biòleg i expert en biologia marina a escriure La mar de Tarragona, un llibre també 
fotogràfic editat per Publicacions URV. El volum es va escriure per il-lustrar la gran biodiversitat de la costa tarragonina i, per això, intenta 
posar llum sobre part de les espècies que hi habiten i se les ubica geogràficament. El llibre recorre el litoral que va des del nord de la 
demarcació fins a l'Ametlla de Mar i L'Ampolla. En tots els casos, l'autor fa referència estricta a la franja marina que ocupa la platja fins a 
arribar entre els 20 i 30 metres de fondària. 


L'obra assenyala els problemes mediambientals que posen en perill les poblacions d'espècies del litoral. Entre aquestes problemàtiques 
s'hi troba la contaminació químico-orgànica i el greu problema de l'acumulació de plàstics, entre d'altres. A més, Folch destaca com 
l'actitud de les persones envers les platges i la mar està contribuint de forma preocupant a la degradació de la nostra costa. Remarca 
especialment la sobrefrequentació de la platja i la sobrepesca, tant professional com esportiva. Insisteix en el fet que l'impacte més 
important al litoral ve de l'esportiva: "Està anihilant algunes poblacions d'espècies clau del litoral": 


Folch destaca també els efectes que el canvi climàtic està produint al nostre litoral. Afirma que al llarg de la seva vida el nivell del mar ha 
ascendit uns quinze centímetres, i calcula que en trenta anys podria arribar a incrementar-se un metre. ÉS a dir, les platges de Tarragona 
començaran a desaparèixer. La seva intenció és fer prendre consciència als ciutadans de les problemàtiques que influeixen en l'estat 
de la costa tarragonina per poder aturar la seva degradació. Actualment "no s'inverteix gairebé res en la preservació dels ecosistemes 
marins, malgrat els milions d'euros que es deriven de la seva explotació turística" afirma Folch. 


L'autor és investigador del centre de recerca TecNAtox de la URV, que va col-laborar en gran mesura a la captació de dades i a la procu- 
ració d'informació per al llibre. Entre els participants més importants d'aquest grup s'hi troben Marta Schuhmacher, Jordi Serra, Nora 
Expósito, Roberta Carafa i Montse Mari. El llibre "ha sigut un esforç col-laboratiu tant pel que fa al contingut com a les fotografies. Jo 
l'únic que he fet ha estat aglutinar, ordenar, escriure el guió i també el producte final" comenta Folch. Entre els fotògrafs que han con- 
tribuit a il-lustrar l'obra s'hi troben diversos guanyadors de concursos i col-laboradors de revistes. Entre ells destaquen Rafael Pérez, 
Enrique Carrasco, Sergi Matilla, Gabriel Quiroga i el mateix Jaume Folch, que és l'autor d'un alt percentatge de les imatges del llibre. 


LA 
MAR DE 
TARRAGONA 


Jaume Folch 
ISBN 978-84-8424-758-6 
200 pàg. : 28€ 


l Tarragona i el còmic 


Mirades i estudis des de la Setmana 
del Còmic de Tarragona 


l'investigador i escriptor tarragoní acaba de presentar el 
llibre Mirades i estudis des de la Setmana del Còmic de 
Tarragona, amb què acosta al lector la seva passió per 
les vinyetes 


Emili Samper (Tarragona, 1980), professor de Filologia Catalana a la URV, és un apassionat dels còmics. En té tants que les prestatgeries 
de casa ja gairebé no li donen per guardarlos. L'afició li ve de petit: a 8è d'EGB ja va fer un treball sobre el manga. Ara ha publicat el llibre 
Mirades i estudis des de la Setmana del Còmic de Tarragona, coeditat per la Universitat Rovira i Virgili i el Centre d'Estudis Històrics i 
Socials Guillem Oliver. Es tracta d'un compendi de textos amb dos denominadors en comú: Tarragona i el còmic. 


Es pot ser fan de DC Comics i de Marvel alhora2 


A qui t'estimes més, al pare o la mare2 Bromes a banda, és clar que sí. És cert que hi ha rivalitat entre els aficionats dels uns i dels 
altres, però també es pot gaudir amb els còmics i els personatges de tots dos. Jo ho faig. I no tot s'acaba amb DC i Marvel, per sort. 


Però intueixo, pel llibre, que ets més de DC. 


El meu personatge favorit és Batman i sí que és cert que he llegit i llegeixo més còmics de DC que de Marvel. Suposo que és un tema 
generacional o de gustos. No tant de la dicotomia actual de certs sectors que, a partir de les pel-lícules i sèries, oposen el divertiment 
de Marvel a la serietat i la foscor de DC. Trobem de tot a tot arreu. 


Ens expliques que compraves els teus primers còmics, de Superlópez i Bola de Drac en un quiosc de Torreforta. Eren altres 
temps. 


Uf, sí. Influeix la nostàlgia, és clar, però en aquells anys —els vuitanta i noranta— els còmics, que no els anomenàvem novel-les grà- 
fiques, eren més assequibles i els podies aconseguir a prop de casa. No dic que la situació actual sigui pitjor, amb un model basat en 
llibreries especialitzades i amb seccions pròpies a les generalistes, però Sí que s'ha perdut aquest component més popular i proper. Ja 
no hi ha grapes als quioscos, només alguns col-leccionables temporals. 


A Tarragona ja gairebé no hi ha quioscos, però si una setmana dedicada al còmic, per la 
qual han passat figures com Max, Paco Roca, Forges, Daniel Torres, Esteban Maroto... 


Entre el 2008 i el 2019, i gràcies a Delirópolis, ens han visitat autors de primera línia, molts 
per presentarnos les seves últimes novetats, però, sobretot, per parlar de còmic. La part més 
È interessant i gratificant d'aquestes visites ha estat sens dubte el contacte directe amb tots ells 
TARRAGONA i conèixer de primera mà la seva feina. 


Emili Samper Prunera 


La seva darrera edició va ser el 2019, abans de la pandèmia. N'hi haurà aquest any2 


La pandèmia va suposar una pausa obligada i actualment estem pensant què hem de fer i de 
quina manera. Gestionar i dinamitzar activitats culturals sempre és complicat. 


El còmic té el reconeixement que mereix com a art2 


En els darrers anys s'ha fet un pas endavant i és present en espais on abans no hi era, com ara 
a les llibreries, sobretot a partir de l'ús de la denominació 'novel-la gràfica'. I també ha entrat a 
les aules universitàries com a objecte d'estudi i com a eina educativa i això és important per al 
reconeixement més enllà del pur entreteniment. 


Emili Samper Prunera 
ISBN 978-84-8424-925-2 
202 pàg. : 20€ 


Tarragona i el còmic 


Internet està acabant amb els còmics en paper2 


El consum és diferent. És cert que en el cas dels còmics és més complicat el pas del paper a la pantalla per llegir i els intents que s'han 
fet fins ara no han acabat de funcionar. Però també és veritat que es llegeix molt en format digital, sobretot obres que encara no s'han 
publicat aquí. 


Les vinyetes digitals es consideren còmics aleshores2 


El suport d'un còmic no és només el paper. Paco Roca, per exemple, va elaborar un còmic expressament per a les parets d'un museu 
i a internet també es poden llegir còmics que aprofiten les possibilitats de la xarxa i poden incloure música, transició entre vinyetes, 
canvis de pantalla... 


Al llibre destaques la importància de les autores. És un món cada vegada més femení2 


Per sort, sí. Actualment hi ha moltes autores que han trobat, o s'han decidit, pel còmic, per totes les possibilitats creatives que ofereix, 
i això és una molt bona notícia. No vol dir que abans no n'hi hagués, però la repercussió que poden tenir avui és més gran. 

Emili Samper durant la presentació del llibre al Campus 
Catalunya de la URV. 


Entrevista de Javier Díaz Plaza. Diari de Tarragona. 


La nova etapa de la revista Comunicació 
Educativa aposta perquè la recerca tingui 
repercussió efectiva en la docència 


La revista Comunicació Educativa, que editen les àrees de didàctiques específiques de la Universitat Rovira i Virgili i Publicacions URV, 
inicia una nova etapa amb l'actualització del format al suport digital i la creació de continguts d'accés obert per arribar als docents de 
tots els nivells educatius. La revista recull els progressos pel que fa a la recerca dels diferents àmbits de coneixement de la didàctica 
de les ciències socials, matemàtiques, llengua i literatura, música i dansa, expressió corporal, ciències experimentals, i expressió 
plàstica, amb l'objectiu que sigui transferida a les pràctiques de l'aula. 


Poden contribuir-hi investigadors consolidats i joves però també mestres en exercici que publiquen investigacions sobre metodolo- 
gies, recursos i questions relacionades amb l'avaluació que han dut a terme a les aules. Amb l'aposta pels continguts que pot oferir 
el professorat, "la revista aporta una altra perspectiva d'acord amb el que és la didàctica" explica Albert lrigoyen, investigador pre- 
doctoral de l'àrea de la didàctica de les Ciències Socials del Departament d'Història i Història de l'Art, que ha assumit la direcció de 
la revista després del professor Josep M. Pons-Altés. 


En aquesta nova etapa la revista ha millorat el disseny vveb i ofereix continguts en vídeo, en què els autors resumeixen què pot 
aportar la recerca, en un intent per arribar als docents més joves, als centres educatius i, de fet, a tota la comunitat educativa. Per 
això també difon el contingut a través dels comptes de Tvvitter i Instagram. A més a més, vol mostrar tot el procés d'edició per ser 
indexada i disponible a l'Open Journal System 3. 


La línia editorial manté el focus en les propostes d'innovació i aportacions útils per als centres, com ara l'aplicació de la cooperació 
a l'aula que es tracta en el darrer número, que inclou una entrevista amb Sylvain Connac, màxim referent de les pedagogies coope- 
ratives, professor de la Universitat Paul Valéry de Montpeller. Així mateix, la revista té el català com a llengua vehicular responent a 
l'objectiu de "fer valdre la llengua catalana com a llengua científica" detalla Albert lrigoyen. 

Notícies 


Corregir, traduir i redactar 
en un món digital 


(cs ehttps://revistes.urv.cat/index.php/rile/issue/vievv/RILE20155 


El número 15 de la Revista Internacional de Lenguas Extranjeras, coordinat pel director d'Estilo 
URV, José Antonio Moreno, reflexiona sobre els canvis que l'entorn digital ha introduit en el procés 
de millora i cura dels textos. El monogràfic, titulat " Corrección, traducción y redacción en el entorno 
digital" reuneix cinc articles en els quals s'exposen i analitzen els canvis que resulten de la relació 
entre l'entorn digital i la feina dels professionals de la correcció, la traducció i la redacció. 


El monogràfic tracta temes com la necessitat de desenvolupar una teoria de la correcció de textos, 
la percepció de la traducció automàtica, els factors que determinen la necessitat o no de revisar les 
traduccions, els processos d'edició simultània i plurilingúe (prenent com a exemple la viquipèdia) i el 
llenguatge planer, aplicat tant a la correcció com a la traducció. Es tracta de questions molt rellevants 
i, a el mateix temps, estretament relacionades, sobretot en un context en què, cada vegada més, es 
difuminen les línies que delimiten i defineixen les diferents àrees d'intervenció. 


Així, ja no sorprèn que un mateix professional (especialment si treballa com a autònom o per a una petita empresa) sigui, alhora, 
corrector, traductor, maquetador o redactor: per no parlar ja de l'autoedició. En bona mesura, aquesta diversificació és resultat, d'una 
banda, de la manca de rigor a l'hora d'atendre el procés d'edició d'un text i, de l'altra, de la necessitat d'escurçar temps i despeses, 
el que comporta una pèrdua de qualitat. 


En definitiva, el lector no només trobarà en aquestes pàgines reflexions d'interès sobre l'estat actual de les professions que verte- 
bren el procés de cura del text, sinó també propostes per garantir un treball professional. 


El portal e-buc, de llibres universitaris, 
estrena una nova versió 


A partir d'avui el portal vvvvvv.e-buc.com, de novetats editorials de la 
Xarxa Vives, permet accedir a una sèrie de nous apartats i funcions, 
dissenyats per al públic general i per a la comunitat universitària (tant 
estudiants com investigadors). 


A més a més de les novetats en format paper i digital de pagament, 
el portal incorpora els apartats seguents: 


Qualitat de la recerca. S'hi recullen els títols que compten amb els 
principals ítems de reconeixement acadèmic de qualitat de la recer- 
ca: els premis Joan Lluís Vives a l'edició universitària, el Segell de BUCIES ee ta 
qualitat en edició acadèmica CEA-APQ i la Revisió d'experts (peer 
revievy). 


Accés obert. Hi trobareu les publicacions de recerca científica en ac- 
cés obert, a les quals s'hi pot accedir de manera gratuita. 


Revistes. En aquest apartat es llisten els portals de recerca que cada 
servei editorial dedica a les publicacions periòdiques. 


Nova Cerca avançada. A banda dels camps habituals, incorpora la fun- 
cionalitat de cerca per títols en accés obert, revisats per experts i 
publicats en llengua catalana. 


Novetats editorials 


Las mujeres rurales desplazadas 
por motivos ambientales 


El presente libro analiza las consecuencias de los movimien- 
tos migratorios ocasionados por la degradación ambiental desde 
la perspectiva de género. Su objeto es demostrar que las migra- 
ciones producen efectos diferentes —entre otras cosas— en 
virtud del género de la persona que se desplaza. Esta investiga- 
ción constata cómo el derecho de los refugiados y el problema 
en materia de desplazamientos internos han sido permeables al 


i È 8 8 LAS MUJERES RURALES DESPLAZADAS 
sistema económico y a las ideas sobre las que reposan el con- POR MOTIVOS AMBIENTALES 


cepto de Estado nación y ciudadanía. Finalmente se contemplan 
las posibilidades de conceder protección a estos colectivos a día 
de hoy a través de los instrumentos existentes. pp 


Belén Blanco Martín 


Belén Blanco Martín 
ISBN 978-84-8424-951-1 
128 pàg. - 16€ 


Doblement oblidades 


Les dones espanyoles 1 la seva 
col laboracióen l'esforç de guerra 
de les Brigades Internacionals 


Cal reescriure la història dels brigadistes a banda de la història 
de les Brigades. Relats humans, propers i directes, constatables, PY P. 
que generen la necessitat de saber més de les vides de molts dels 


voluntaris internacionals anònims i obviats per part de la historio- DOBLEMENT 
grafia tradicional" rr OBLIDADES 


LES DONES ESPANYOLES I LA SEVA COL-LABORACIÓ 
EN L'ESFORÇ DE GUERRA DE LES BRIGADES INTERNACIONALS 


Del pròleg de M. Lourdes Prades-Artigas AificSospèdia Rodiígues 


publicacions) 
re AROLA EDITORS 


Anna Sospedra Rodríguez 
ISBN 978-84-8424-819-4 
182 pàg. - 10 € 


El batec de l'època 


Domènec Guansé i el periodisme 


1918-1936) 


A La posteritat de l'escriptor Domènec Guansé i Salesas és degu- 
da sobretot a la seva activitat crítica. Tanmateix, conreà de manera 
assídua el periodisme polític i d'actualitat des dels inicis de la seva 
trajectòria fins a la fi de la guerra civil espanyola. La present monogra- 
fia estudia una part molt important d'aquesta faceta, la que se situa 
entre 1918 i 1936. Es ressegueix la producció en premsa de Guansé 
conreada a Tarragona i a Barcelona. En paral-lel a la dedicació literària, 
l'autor bastí un corpus periodístic sòlid i coherent que permet traçarne 
una imatge precisa pel que fa a l'evolució ideològica, i ho feu des de 
tribunes molt rellevants: el diari Tarragona, abans de la dictadura de 
Primo de Rivera, La Nau, des de 1927 o La Rambla, ja als anys trenta. 


L'articulisme analitzat en aquest llibre exhibeix un ventall temàtic re- 
velador de la pluralitat d'interessos de l'autor. Les seccions que mena 
Guansé a les plataformes esmentades tracten aspectes com la lluita 
contra les actituds retrògrades, el foment del progressisme entre la 
ciutadania o l'aposta per la cultura com a eix de la vida social, així com 
també un compromís creixent amb les posicions polítiques republi- 
canes i catalanistes. Tot plegat amb un objectiu definit i persistent: la 
modernització de la societat en uns anys fonamentals de la història 


del país. Fr 


Publicacions Universitat Rovira i Virgili 


El batec de l'època 


Domènec Guansé ii el 
periodisme (1918-1936) 


ANTONI ISARCH 


Antoni Isarch 
ISBN 978-84-8424-913-9 
182 pàg. - 16€ 

Recerca en Humanitats 2020 


Aquest volum inclou els onze treballs corresponents a les pre- 
sentacions realitzades a la cinquena edició de les Jornades del Doc- 
torand. Aquests textos constitueixen una nova mostra de la recerca 
en Humanitats en els diversos àmbits d'investigació que inclou el 
nostre programa, així els estudis comprenen questions d'història i 
història de l'art, de llengua i literatura.. FI 


A cura de Maria Bargalló 
ISBN978-84-8424-911-5 
176 pàg. : 16 € 


l Novetats editorials 


Ciutadania compromesa 1 educació 


Propostes per al foment 
de la memòria democràtica 


CIUTADANIA COM PROMESA I EDUCACIÓ 
Propostes per al foment 
de la memòria democràtica 
Josep M. Pons-Mtés (coord) 

Aquest volum potencia espais de trobada entre els estudis 
sobre formació ciutadana, l'aprenentatge cooperatiu, l'economia 
social i solidària, els models didàctics crítics i la memòria democrà- 
tica. Sota el paraigua de quatre conceptes principals (educació, ciu- 
tadania, cooperació i democràcia), hem volgut ajudar al diàleg entre 
àmbits que comparteixen el convenciment que la recerca científica 
ha de ser útil per a la societat en la defensa de valors democràtics 
i de justícia social. FI 


A cura de Josep M. Pons-Altés 
ISBN978-84-8424-961-0 
142 pàg. - 16 € 


Maternidades, experiencias 
y Narraciones 


Una mirada a través 
de los campos de saberes 


Este libro es un ejercicio de libertad. La libertad de explorar 
de forma íntima, sincera y profunda nuestras herstories. Estas na- 
rraciones vivenciales y profesionales sirven para mostrar, contar, o 
llevar al espacio público lo obviado. Uno de los factores comunes 


del volumen ha sido el colocar el cuerpo y las emociones en el MATERNIDADES. 

centro de la argumentación y combinar la experiencia vivida con EXPERIENCIAS Y NARRACIONES 
la pràctica clínica y académica. Es, en definitiva, un diàlogo entre Una mirada a través de los campos de saberes 
distintos saberes que plantea la maternidad como un fenómeno no Serena Brigidi 7 Coral Cumtrada (Gda) 


reducido a la biologia, sino complejo y plural. FI 


A cura de Serena Brigidi 

i Coral Cuadrada 

ISBN 978-84-8424-907-8 

324 pàg. - 24 € / Descàrrega gratuita 


l Novetats editorials 


Los manuscritos latinos clàsicos 
de El Escorial procedentes 
de la biblioteca de Antonio 
Agustin 


El hilo conductor que articula este estudio es el paso de los ma- 
nuscritos clàsicos latinos y medievales por la biblioteca de Antonio 
Agustín (1517—1586) y su catalogación en la Bibliotheca Manuscripta 
Latina. Todos ellos se conservan en la Real Biblioteca del Monasterio 
de El Escorial, adonde los llevó el propio catalogador y secretario M. 
López de Bailo en 1591. En este volumen se actualizan las informacio- 
nes que ofrece el catàlogo de G. Antolín y su versión en red, se preci- 
san los textos que se encuentran en cada manuscrito y se atiende a su 
origen y valor como testimonios codicológicos y piezas de una historia 
cultural que no se limita al mundo clàsico. FI 


Juan F. Alcina Rovira, Carmen Gallardo 
Mediavilla, Joan Salvadó Recasens 
ISBN978-84-8424-934-4 

306 pàg. - 24 € 


Revisitar los derechos humanos 
70 Aniversario de la Declaración Universal 


ESTUDIS SOBRE CONFLICTES SOCIALS 


Muchas son las iniciativas que plantean un futuro esperan- i 
zador y que defienden los derechos humanos y tienen como Cd 
principal objetivo el bienestar de las personas. Por eso, ante un a d Re 
virus infeccioso que afecta a todo el mundo, es necesario basar dl - S 
las respuestas en la Declaración de los Derechos Humanos. 

Este libro plasma algunas de las ponencias que se realizaron en Y Ll 
la jornada 4/0 aniversario de la Declaración Universal de los De- 
rechos Humanosn organizada por el Centro de Estudios Sobre 
Conflictos Sociales (CECOS) junto con el grupo de investigación REVISITAR LOS DERECHOS HUMANOS 
Geopolítica y Cultura (GeopolC). De aquel encuentro nace este 70 aniversario de la Declaración Universal 
libro que quiere reflexionar sobre el origen, la actualidad y el Santiago). Castellà Surribas (ed) 

futuro de aquel texto desde una mirada interdisciplinar. jpg 


A cura de Santiago Castellà 
ISBN 978-84-8424-923-8 
128 pàg. - 16 € / Descàrrega gratuita 

DE L'OLIVETTI AL TELETREBALL 

ANTROPOLOGIA, PSIQUIATRIA 


Guia per a la gestió col-laborativa 
de la medicació en salut mental 


LA SOCIETAT ARTÍSTICA I LITERÀRIA 
DE CATALUNYA, 1897-1935 


De l'Olivetti al teletreball 


JOSEP MARIA ARIAS I TOMÀS CAROT 
Universitat Rovira i Virgili, 106 
ISBN: 978-84-8424--969-6 

Català . 340 pàg. : 24 € 


Antropologia, psiquiatría 
y alteridad 


RUBÉN MuNoz MARTÍNEZ 
Antropologia Mèdica, 36 
ISBN: 978-84-8424-830-9 
Castellà - 316 pàg. : 24 € 


Guia per a la gestió col-laborativa 
de la medicació en salut mental 


Diversos autors 
ISBN: 978-84-8424-840-8 
Català - 164 pàg. - 16 € 


Els Mossos d'Esquadra, història 
i evolució d'una institució 
tricentenària 


A cura de Judit Vidal Bonavila 
i Jaume Camps Girona 

ISBN: 978-84-8424-927-6 
Català - 292 pàg. - 20 € 


La Societat Artística i Literària 
de Catalunya, 1897-1935 


ESTHER ALSINA GALOFRÉ 
Memoria Artium, 27 
ISBN: 978-84-8424-932-0 
Català - 300 pàg. : 35 € 

